《昔访云谷于天界兹复会于三藏寺》
明代·皇甫汸

何颙贪佛日，惠远说经年。是果西林徙，非离初地禅。

一灯销永夜，万籁净诸天。自惜迷途晚，犹思出世缘。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。